મળતી માહિતી મુજબ મેઘાણીનગરના ભાર્ગવ રોડ પર આવેલી પ્રતાપજીની ચાલીમાં વિમળાબહેન વિદ્યાસાગર દોહરે તેમના પરિવાર સાથે રહે છે. વિમળાબહેન અને તેમના પતિ છૂટક મજુરી કામ કરે છે અને તેમને ચાર સંતાન છે. જેમાં સૌથી નાનો પ્રિયાંશ (ઉ.વ. ૩) માસ છે. વિમળાબહેનની પાડોશમાં જ સૂરજભાઇ લાલબહાદુર નિષાદ અને તેની પત્ની પૂજા રહેતાં હતાં. સૂરજ અને પૂજાનાં લગ્નને ચારેક વર્ષ થયાં છે અને તેમને કોઇ સંતાન ન હતું. વિમળાબહેન અને સૂરજનાં પરિવારની પાડોશમાં રહેતા હોઇ અને મૂળ ઉત્તર પ્રદેશના હોવાથી એકબીજાને ઓળખતાં હતાં.